# ஆரணி (திருவண்ணாமலை மாவட்டம்)

## போக்குவரத்து

### பேருந்து வசதிகள்

தமிழ்நாட்டின் முதல் பேருந்து சேவை ஆரணி முதல் சென்னை வரை முதல் பேருந்து சேவைத் தடம், 1967 ஆம் ஆண்டு அன்றைய முதல்வர் அறிஞர் அண்ணா அவர்களால் தொடங்கப்பட்டது.  
ஆரணியில் இருந்து சென்னைக்கு 50 க்கும் அதிகமான பேருந்துகளும், பெங்களூரு நகருக்கு 10 பேருந்துகளும், கோயம்புத்தூர், திருப்பூர் நகருக்கு 2 பேருந்துகளும், சேலம் நகருக்கு 15 பேருந்துகளும், புதுச்சேரி நகருக்கு 7 பேருந்துகளும், திருச்சி, திருப்பதி, மதுரை நகரங்களுக்கு 3 பேருந்து வீதம் இயக்கப்படுகின்றன. அதுமட்டுமின்றி, 30 கி.மீ. தொலைவுள்ள புறநகர்ப் பகுதிகளை இணைக்க 32 பேருந்துகள் ஆரணி நகரப் பேருந்துகளாக இயக்கப்படுகின்றன. அதுமட்டுமின்றி, ஆரணி வழியாக நாளொன்றுக்கு 425 அரசு மற்றும் தனியார் பேருந்துகளும் இயக்கப்படுகின்றன.  
இங்கிருந்து சென்னை செல்வதற்கு மூன்று பெரிய பேருந்து வழித்தடங்கள் உள்ளன. ஆற்காடு, பூவிருந்தவல்லி வழியாகவும், வந்தவாசி, உத்திரமேரூர், செங்கல்பட்டு, தாம்பரம் வழியாகவும் மற்றும் செய்யார், காஞ்சிபுரம், வாலாஜாபாத், படப்பை, தாம்பரம் ஆகிய வழித்தடங்கள் ஆகும். இந்த உள்ளூர் பேருந்து சேவைகளை தமிழ்நாடு மாநில போக்குவரத்துக் கழகத்தின் விழுப்புரம் பிரிவு வழங்குகிறது.  
ஆரணியில் **புதிய பேருந்து நிலையம்** (அ) **ஆரணி கோட்டை பேருந்து நிலையம்** மற்றும் **பழைய பேருந்து நிலையம்** (அ) **புரட்சித் தலைவர் டாக்டர் எம்.ஜி.ஆர். பேருந்து நிலையம்** என இரண்டு பேருந்து நிலையங்கள் உள்ளன.  
**ஆரணி பழையப் பேருந்து நிலையம்** (அ) **புரட்சித் தலைவர் டாக்டர். எம்.ஜி.ஆர். பேருந்து நிலையம்**:
இந்த பேருந்து நிலையம் ஆரணி நகராட்சியில் மையப்பகுதியில் அமைந்துள்ள பேருந்து நிலையம் ஆகும். இந்தப் பேருந்து நிலையத்தில் இருந்து வடக்குப் புறமாகச் செல்லும் அனைத்து பேருந்துகளும் இங்கிருந்து இயக்கப்படுகின்றன. தினமும் 20,000க்கும் மேற்பட்டோர் பேருந்தில் பயணம் செய்கின்றனர். மேலும் 30,000க்கும் மேற்பட்டோர் பேருந்து நிலையத்தைக் கடந்து செல்கின்றனர்.
| ஆரணி பழைய பேருந்து நிலையம் (அ) புரட்சித் தலைவர் டாக்டர். எம்.ஜி.ஆர். பேருந்து நிலையம் |  |  |  |
| --- | --- | --- | --- |
| 1 , 2 | சென்னை | *ஆற்காடு, திருப்பெரும்புதூர் வழியாக பூவிருந்தவல்லி, சென்னை, திருவள்ளூர், தி.நகர் செல்லும் பேருந்துகள் |  |
| 3, 4 | வேலூர் மார்க்கமாக | *வேலூர், திருப்பதி, காளஹஸ்தி, குடியாத்தம், பேரணாம்பட்டு செல்லும் பேருந்துகள்
*பெங்களூரு, திருப்பத்தூர், ஆம்பூர், கிருஷ்ணகிரி, ஓசூர் செல்லும் அரசு மற்றும் தனியார் பேருந்துகள் |  |
| 5 | ஆற்காடு மார்க்கமாக | *ஆற்காடு, திருப்பதி, நகரி, அரக்கோணம், திருத்தணி செல்லும் பேருந்துகள்
*வாலாஜா, இராணிப்பேட்டை, தக்கோலம், பொதட்டூர்பேட்டை செல்லும் அரசு மற்றும் தனியார் பேருந்துகள் |  |
| 6, 7 | செய்யாறு மார்க்கமாக | *செய்யாறு, காஞ்சிபுரம் வழியாக சென்னை, தாம்பரம், அடையாறு செல்லும் பேருந்துகள்
*காஞ்சிபுரம்,வந்தவாசி, திருத்தணி, அரக்கோணம், திருப்பதி செல்லும் அரசு மற்றும் தனியார் பேருந்துகள் |  |
| 8, 9 | கலவை மார்க்கமாக | *கலவை, வெம்பாக்கம், காஞ்சிபுரம், பூந்தமல்லி வழியாக சென்னை செல்லும் பேருந்துகள்
*கலவை, வெம்பாக்கம், பெருங்கட்டூர், காஞ்சிபுரம் செல்லும் அரசு மற்றும் தனியார் பேருந்துகள் |  |
| 10 | கண்ணமங்கலம் மார்க்கமாக | கண்ணமங்கலம், படவேடு, சமுனாமரத்தூர், அமிர்தி வன உயிரியல் பூங்கா செல்லும் அரசு,தனியார் மற்றும் நகரப் பேருந்துகள் |  |
| 11 | சேவூர் மார்க்கமாக | பூசிமலைக்குப்பம், ஆரணி அரண்மனை, முள்ளண்டிரம், விளாப்பாக்கம் செல்லும் அரசு,தனியார் மற்றும் நகரப்பேருந்துகள் |  |
| 1, 2, 3 | போளூர் மார்க்கமாக | போளூர், திருவண்ணாமலை, சேலம், திருப்பூர், ஈரோடு, ஒகேனக்கல், தர்மபுரி, கோயம்புத்தூர், கிருஷ்ணகிரி, ஓசூர், பெங்களூரு, திருக்கோவிலூர், திருச்சி, சிதம்பரம், மேட்டூர், சமுனாமரத்தூர், வில்வாரணி செல்லும் அரசு மற்றும் தனியார் பேருந்துகள் |  |
| 4, 5, 6 | சேத்துப்பட்டு மார்க்கமாக | சேத்துப்பட்டு, செஞ்சி விழுப்புரம், புதுச்சேரி, விருத்தாசலம், திட்டக்குடி, புதுக்கோட்டை, திருச்சி, அவலூர்பேட்டை, திருவண்ணாமலை, வேட்டவலம், மேல்மலையனூர், நெய்வேலி, கும்பகோணம், தஞ்சாவூர், மன்னார்குடி, நன்னிலம், கடலூர், சிதம்பரம், மயிலாடுதுறை, நாகப்பட்டினம், வேளாங்கண்ணி, தூத்துக்குடி, மதுரை, செல்லும் அரசு விரைவுப்பேருந்துகள் |  |
| 7, 8 | வந்தவாசி மார்க்கமாக | வந்தவாசி, மேல்மருவத்தூர், மரக்காணம், திண்டிவனம், புதுச்சேரி, உத்திரமேரூர், செங்கல்பட்டு, கடலூர், சிதம்பரம், காட்டுமன்னார்கோயில், மற்றும் மயிலாடுதுறை செல்லும் பேருந்துகள் |  |
| 9 | பெரணமல்லூர் மார்க்கமாக | பெரணமல்லூர், தேசூர், ரெட்டிக்குப்பம், இஞ்சிமேடு, தெள்ளாறு, திண்டிவனம், புதுச்சேரி செல்லும் அரசு,தனியார் மற்றும் நகரப்பேருந்துகள் |  |
| 10 | சந்தவாசல் மார்க்கமாக | படவேடு, செண்பகத் தோப்பு அணை செல்லும் அரசு,தனியார் மற்றும் நகரப்பேருந்துகள் |  |
| 11 | வாழைப்பந்தல் மார்க்கமாக | வாழைப்பந்தல், பச்சையம்மன் கோவில், செய்யாறு, காஞ்சிபுரம் செல்லும் அரசு, தனியார் மற்றும் நகரப் பேருந்துகள் |  |
| 12 | தேவிகாபுரம் மார்க்கமாக | தேவிகாபுரம், அவலூர்பேட்டை, போளூர் செல்லும் அரசு, தனியார் மற்றும் நகரப்பேருந்துகள் |  |
| 13 | களம்பூர் மார்க்கமாக | படவேடு, விளாங்குப்பம், துரிஞ்சிகுப்பம், ஆத்துவாம்பாடி, பாலம்பாக்கம் செல்லும் மற்றும் நகரப் பேருந்துகள் | } |
**ஆரணி புதிய பேருந்து நிலையம்** (அ) **ஆரணி கோட்டை பேருந்து நிலையம்**: இந்தப் பேருந்து நிலையம் ஆரணி நகராட்சியில் தெற்குப் புறமாக அமைந்துள்ளது. இந்தப் பேருந்து நிலையம் திருவண்ணாமலை மாவட்டத்திலேயே இரண்டாவது பெரிய பேருந்து நிலையமாகும். இங்கு முழுவதும் வெளிமாவட்டத்தைச் சேர்ந்த பேருந்துகள் மட்டுமே வந்து செல்லும். இங்கிருந்து தமிழ்நாட்டின் குறிப்பிட்ட அனைத்து பகுதிகளுக்கும் பேருந்துகள் இருக்கும். தமிழகத்தின் குறிப்பிட்ட மாவட்டங்களுக்கும், அண்டை மாவட்டங்களுக்கும் பேருந்துகள் இயக்கப்படுகின்றன. திருவிழா மற்றும் முக்கிய தினங்களில் பேருந்து நிலையம் நிரம்பி வழியும், காரணம் வெளி மாவட்ட மக்கள் இங்கு அதிகளவில் வசிக்கின்றனர். தினமும் ஆயிரக்கணக்கான மக்கள் இந்த பேருந்து நிலையங்களில் பயணம் செய்கின்றனர்.